ALPO 2014

ALPO-seminaari kokoaa yhteen avoimen lähdekoodin paikkatieto-ohjelmistoista kiinnostuneet suomalaiset.

Seminaari koostuu maksullista työpajoista sekä kaikille ilmaisesta, avoimesta seminaarista.

Tavoitteena on jakaa kokemuksia ja tietoa Avoimen Lähdekoodin Paikkatieto-Ohjelmistojen (ALPO) hyödyntämisestä ja käytöstä.

Aika
Tiistai, 27.5.2013

Aamupäivällä työpajat (maksullisia) ja iltapäivällä ilmainen ALPO-seminaari.

Paikka
Opetustalo, Helsingin Pasila

Oskari.org
Koulutuksessa esitellään Oskari.org kartta-alusta esimerkkien avulla. Esittely aloitetaan virtuaaliympäristöön asennetun palvelin- ja kehitysympäristön avulla. Lisäksi opetellaan laajentamaan Oskarin toiminnallisuutta rakentamalla esimerkkimoduuli (bundle) ja sitä tukeva taustapalvelu (action route).

Osallistujia pyydetään asentamaan VirtualBox- ja Vagrant -ohjelmistot etukäteen:

https://www.virtualbox.org/wiki/Downloads (versio 4.3.10)

http://www.vagrantup.com/downloads.html (versio 1.5.2)

Kohderyhmä: Asiantuntijat, sovelluskehittäjät, projektipäällikköt, konsultit jotka ovat kiinnostuneita Oskari.org -palvelualustan hyödyntämisestä

Kouluttajat: Oskari-verkoston sovelluskehittäjät

OGC GeoPackage
Koulutuksessa esitellään OGC:n uuden GeoPackage-standardin ominaisuudet ja perustellaan miksi ja milloin kannattaa käyttää juuri sitä vektori- ja rasterimuotoisten paikkatietojen välittämiseen ja loppukäyttöön eikä jotain lukuisista tutuista vaihtoehdoista, kuten GML-, ESRI Shapefile, MapInfo MIF/TAB, GeoTIFF, JPEG tai JPEG2000.

Koulutuksen jälkeen osallistuja tuntee GeoPackage-standardin pääpiirteet, osaa muuntaa vektorimuotoisia paikkatietoaineistoja GeoPackage-muotoon ja osaa tehdä tehokkaita, indekseihin perustuvia hakuja GeoPackage-tietokannasta.

Kohderyhmä: Kaikki paikkatietojen tuottajat ja hyödyntäjät, jotka tietävät, mitä merkitsee "GML", "ESRI Shapefile" tai "MapInfo MIF/TAB". Paikkatietokehittäjät, erityisesti off-line -käyttöä tukevien mobiili- sovellusten kehittäjät.

Kouluttaja: Jukka Rahkonen, Latuviitta.org

Seminaari


Ilmoittautumiset
Tulossa

Varoitus ja vastuunkierto
''Avoimen lähdekoodin paikkatieto-ohjelmistojen (ALPO) ja avoimien paikkatieto¬aineistojen käyttö saattaa aiheuttaa riippuvuutta, prosessien läpinäkyvyyttä sekä kustannussäästöjä. Ohjelmassa mainitut ohjelmistot ja aineistot ovat ladattavissa ilmaiseksi Internetistä. Ohjelmistojen ja aineistojen käyttö edellyttää niiden käyttöoikeusehtojen hyväksymistä. Ohjelmistojen käyttö edellyttää osaamista ja tietotaitoa, osaamattomissa käsissä ohjelmistojen käyttö saattaa vaarantaa nykyiset liiketoimintamallit sekä aiheuttaa avoimuutta.''